Kaj se mora znati 


Kuliko je bogov? Jeden je Bog. 

Kuliko je (peršona?) Tri (prilik sobstva) 

Kak se zoveju? Otec, Sin i Duv Sveti. 

Jeli (tera) od (tere) stareša? Ni. 

A zakaj? Kaj ti su one se tri skupa _v reči 
imenuvane Presveto Trojstvo. 

Do nas je stvoril? Otec Bog nebeski. 


A zakaj? Da ga falimu i dičimu i negve' 


zapovedi obdržavamu. 

Do nas je otkupil? Sin Boži. 

De? Na svetom križu z mukum i smrtju z nep- 
recejnenum krvju. 

Do nas je posvetil? Duv Sveti. 

De? Na svetom krstu. 

Kak se križa? Križa se z desnum rukum na 
čelo, na prsa, od levoga remena na desno i 
zlamenuje se govoreč: "V ime Oca i Sina i 
Duva Svetoga. Amen." 


Kak se k spovedi pripravlamu 

Prvič: Moram zafaliti Gosponu Bogeku ki 
me počakal od zajdne spovedi do 
denešnega dena, ki mi ni dal v moje 
gre'e dušice pogubiti. 

Drugoč: Moram zazvati dara Duva Svetoga 
ki mi resveti pamet moju i srce 
vužge da se bum mogla pri Božem 
namesniku pravično spovedati i 
za se gree moje očku duovnom 
valuvati; 

Spitavati se čez desetero, čez 
petero, čez glavne gree, kaj sem 
včinila z mišlejnem, govorejnem, 
činejnem. 

Trejtič: Požaluvati se 

Cetrtič: Pokoru zvršiti po spovedi. Amen. 


Šestero 


Šest rečic ke mora saki človek znati i verovati 
gda k pameti dojde. 

Prvič: Jen je Gospon Bog. 

Drugoč: Bog je pravičen sudec ki dobre 
naplati a malo vredne kaštiguje. 
Tri su Božajnske (peršone) v 
jenom bitju naravne; Otec, Sin i 
Duv Sveti. 

Božajnska (peršona) Sin Boži Jezuš 
Kristuš je človekom postala (prili- 
ka) i za nas muku trpela. 

Duša je človečajnska nevmrtelna i 
na Boži kip stvorjena. 

Prez milošče Bože ne moremu 
nišče včiniti za zveličejne i greov 
oproščejne. Amen. 


Tvejtič: 
Štrtič: 
Petič: 


Šestič: 


Kaj je ižni zakon? 


Ižni je zakon vezilo ne rezdružilo, de se dve 


dušice skupa jemleju i v hižni zakon stu- 
pluju i svoju decu v Božem stravu otrajna- 
ju. 


Kaj se mora znati 


10 zapovedi Bože 
9 Bože korušev 

8 Bože stolnakov 
7 Marije vesele 

6 gar na morju 

5 ran na Bogu 

4 evanđelisti 

5 patrijari 

2 taldamonoži 

1 vera 1 Bog 


Sedem glavne greov 


1 Gizdost 

2 Skupost 

3 Praznost 

4 Nenavidnost 

5 Lakomost 

6 Srditost 

7 Dvovna lenost 


Sedem svete šakramentov 


1 Krst 

2 Duva Svetoga potvrđejne 
5 Presveto Telo Jezuševo 

4 Pokora 

5 Zajdna pomast 

6 Sveti red 

7 Ižni zakon 


Petero 
Pet zapovedi Cirkvene 


Prvič: = Se svetke od svete matere Cirkve 
napravlene marno sveti. 

Drugoč: V saki svetek i nedelu svetu Mešu 

pobožno poslušaj. 

Korizmena, Kvatrena vršajna posti 

ter po petke i sobota mesa neječ. 

Sako se leto spovedaj najmene 

jeden krat svojemu lastovitomu 

pastiru ali žnegvem dopuščejnem 

i drugomu, i okoli Vuzma 

pričeščaj. 

Po vremenu od Cirkve prepoveda- 

nom svadbe ne služi. 


Trejtič: 


Strtič: 


Petič: 


Zavetniki Kralevstva Horvatskoga: 
Sv. Ilija - Sv. Iva Krstitel - Sv. Rok spoved- 
nik 

Jutarnje molitve 


Molitve 


Na mem čelu Sveti križ 
Na ma vusta Sveti Duv 
Na me duše krepost Boža. 
Sveti Iva(n) Krstitel koj si našega Gospona 


Oca Boga mudrost, Sina Boga moč, Duva  Jezuša Kristuša pri Jordanu potoku krstil 
Svetoga prave vere stalnost, Blažene De-  dej i mene opčuvaj od mojega grešnoga 
vice Marije čistoča čuvaj telo i dušicu moju. — dela i od ogna peklenskoga i pomozi me 


Amen. 


Djevojčica s ivančicama u “pahači" (širokoj 
košuljici koju su nosila djeca oba spola do polas- . 
ka u školu) tipična je mala Turopoljka svijetle 


kose (Snimio Vojko 1939) 


Da domačica jutro ogen kuri moli: 


Leti križ poyr iže, 

Ni križ neg je bran. 

Brani Bože ovaj (stan) dan. 
Našu ižu 

V ne su četiri vugla 

V sakom sedi angelek 

V naižju (dimnjaku) Deva Marija 
Krilom ižu pokrila 

Svetom rukom križala 

Naj bi mi se letavka vužgala 
Kaj se nebi ižica opalila 

saki čas Otec i Sin i Duv Sveti. Amen. 


Gda se mivaju jutro mole: 


“Otec naš" i “Zdrava Mariju" za dušice ke 
su se potopile. 


Jutro na Vuzem mole: 


Blažena Devica Marija 
Dej ti meni dober stan 
Ja bum tebe dober glas: 
"Sinek ti je gore vstal 
Na denešni den." 


Molitve pri jelu 


Dej nam Bog dara Duva Svetoga ki nam 
prekriži i blagoslovi ovo naše jelo i pilo i se 
naše dobro delo. 


Prekriži mi Bože ov sveti dar s kem se bum 
naranila. 


V ime Bože križ Boži pri našemu jelu i pilu 


i sakom našem dobrom delu kam se gene-. 


mu i okrenemu. Da Bog blagoslovi. 


+ 


& 


pr -\=— 


Bog prekriži pilo i jelo, dušu i telo. Bog nas 
poživi kak bumu mogli jošček Božega dara 
vuživati i skup stanuvati. 


Dojdi Bože k nam i k našemu obedu bla- 
goslovi naše pilo i jelo i se naše dobro delo 
a dojdi Bože i k našem mladičom kak budu 
i oni navek Boga na pameti imeli. Nega k 


Janko Fabečić iz Gradića, odličan otac dvanaes- 
tero djece i ugledan kućegospodar izriče molitvu 
na sva četiri “vugla hiže" za vrijeme oluje. Obred 
blagoslova za vrijeme oluje bio je od vrlo velike 
važnosti. Kuće su bile drvene, pokrvite slamom. 
Gospodar zadruge uzeo bi u desnu ruku križ, a u 
lijevu blagoslovljenu svijeću koju bi zapalio i mo- 
lio “zaufano". Družina bi stajala oko njega, u 
krugu, sklopljenih ruku. (Snimio Vojko 1938) 


sebe zazavali, ž Nem navek veka živeli i 
vuživali i mi si skup. Amen. 


Bog prekriži delo i težake! 


Fala Bogu i Majke Bože ka nas je naranila i 
napojila Božem darkom. 


Bog blagoslovi! Fala ote i vi (Jeduč). Plati 
Bog. 


Zafalimu dragomu Bogu ki nas je naranili 
napojil svojem svetem darom? 


Fala Očku Bogu nebeskomu ki nam je dali 
blagoslovil ovo jelo i pilo š čem smu nara- 
nili naše grešno telo. 


Molitva u oluji 


V prvom kutu Sveti Križ 

I v drugom kutu križ 
Trejtem kutu križ 

I v četvrtom kutu križ 

I sred iže križ 

I s križem vrata podprta 

A z Božum moči(reči) zacvrta 
Beži beži ze se četiri stran 
Nečisti duv “uda stvar 

Ide k nam Jezuš i Marija 
Prekriži nas se skup 

Sveti križ i sveta voda. Amen 
Svetum reči i svetem blagoslovom. 


Strelovita molitva 


JESUŠ, JOŽEF, MARIJA! (Potpun oprost na 
smrtnom času) 


Misne molitve 
Vera Boža 


Ja verujem: v Bogeka Oca Vsemogučenoga 
ki je stvoril nebo i zemlu i v Jezuša Kristuša 
Sina negvoga jedinoga Gospona našega ki 
je prijet po Duvu Svetomu rodil se od De- 
vice Marije mučen pod  Pantušem 
Pilatušem, respet, vmrl i pokopan. Stupil 
dole nad pekel na trejti den vstal gore od 
mrtve. Zastupil je na nebese i ondek sedi 
na desnice Oca Bogeka. Odondek oče dojti 
suditi žive i mrtve. Verujem v Duva Sveto- 
ga, svetu Crkvu Katoličajnsku, sveto opčin- 
stvo, grea oproščejne, tela gore vstajne i 
žitek vekuvečni. Amen. 


O Bog moj dobro moje i vufajne moje ja s 
vu Te vufam i žalujem se kaj sem Te do- 
brog Boga vredila. Obetam stalno i trdno, 
Več ne grešiti, od se grešne prilik bežati i 
prosim tebe otec duovni za gree odvezane 
hasnovitu pokoru i sveti blagoslov. Amen. 


Tuliko rečic denešneg svetog Evangeliuma 
po kem nam dej dragi Bog dobro živeti i 
srečneše vmreti Bogu fala. 


Otec naš 


Otec naš ki si na nebese, sveti se ime Tvoje, 
dojdi k nami Kkralevstvo Tvoje budi vola 
Tvoja sveta kak je na nebu takoj i na zemle. 
Kruva našega segdašnega dej nam ga 
denes i otpuščaj nam duge naše kakoj i mi 
otpuščamu dužnikom našem, ne vpelaj 
nas vu skušavajne neg nas oslobodi od zla. 
Amen. 


Očemu pozdraviti Mariju 


Nazvestil je jangel Marije, Marija ga prijela 
Sinka svega od Duva Svetoga, 

Zdrava budi Marija milosti si Bože puna, 
Gospon je Bog s Tobum i da si Ti blagoslov- 
lena i blagoslovlen sad vutrobe Tvoje Jezuš. 
Sveta Marija Majka Boža moli Bogeka za 
.nas grešnike vezda i na vuru smrti naše. 

Amen. 

Službenica Gosponova, budi mi polek reči 
Tvoje... 

Zdrava budi Marija... 

Reč Boža Telom postala i med nami prebi- 
vala... 

Zdrava budi Marija... 

Molimu Te Gospone milošću Tvoju pro- 
simu Te vlevaj v pameti naše, ki smu po 
jangelskom  pozdravlejnu vpoznani k 
nazveščejnu Sinka Tvega, telooblečejnu, k 
poznajnu muke i križa zapelani da bumu 
gore na diku po istomu Kristušu Gosponu i 
Zveličitelu našem Amen. 


Drugoč prijde nečisti duv i skušava člove- 
ka ovak: 


Kaj sveta Katoličajnska Cirkva to obdržava 
vu sebi? 

Kak je to moguče da bi u Božajnstvu bile tri 
prilike i jeno bitje? 

Kak bi to bilo da bi Devica porodila Dete i 
potlam divojka ostala? 

Kaj je v Jezušu zjedijnena Božajnska i 
človečajnska narav? 


Če ne znaš i nimaš koga da ti o tom pove 
kak to tolmači sv. Mati Cirkva katoličajns- 
ka moli Matere Bože Marije na falu i diku, 
“Zdrava Kralice" da te ona okrepi vu vere 
svete i da zmoli Sinka svega da On names- 
tu tebe odgovori nečistomu duvu vu te na- 
pasti. 


Zdrava Kralica 


Zdrava Kralica Mati milosrdnosti, žitek, 
slast i vufajne naše Zdrava budi. K tebi 
kričimu pregnani Eve sini, K tebi zdiha- 
vamu skučeč i plačuč vu voj suznoj doline. 
Nu anda zagovornica naša one Tve 
milosrdne oči k nam obrni i Jezuška bla- 
goslovleni vtrobe Tvoje sad nam po vom 
pregnajnu pokaži. O milostivna, o pobož- 
na, o slatka Deva Marija Amen. 


Čin vere* 


Verujem vu Te Bogeka mega da Ti jesi i da 
jesi jeden jedini v Božajnstvu i troj v prili- 
ka, Otec, Sin i Duv Sveti. Verujem da druga 
prilika Sin Boži po kreposti Duva Svetoga 
vu vutrobe Blažene Device Marije 
človekom je postal, rodil se i se nas otkupil, 
da oče dojti suditi žive i mrtve, da dobre 
oče nadeliti z dikum nebeskum a grešne 


kazniti z mukami peklenskim. Verujem | 


tulikajše se ono kaj veruje i vuči sveta Mati 
Cirkva rimska katoličajnska a se pak zato 
verujem kajti si Ti Bog ovo nazvestil koji 
jesi i mudrost neprisezna i istina vekuveč- 
na i zato niti vkaniti moreš niti vkajnen 
biti ar se znaš i vidiš. O Bogek povekšaj 
veru moju. 


Cin vufajna 


Vufam se vu Te o premili Bog moj da Ti 
mene po vrednosti muke i smrti Jezuša 
Kristuša oprostiti očeš se gree moje i dati 
diku nebesku kaj Ti vsemoguči dati moreš, 
kaj si obečal i vu obečajnu svojem stalen i 
veren jesi. O Bogek objači vufajne moje. 


Čin lubavi 

Lubim Te o Bog moj ze sega srca i duše 
svoje zvrhu se stvari i več neg samoga sebe 
kajti si ti sam sebi i vu sebi neprisezno do- 
bro i poradi Tebe lubim bližnega mega 
kakti samoga sebe. O Bogek zažgi z ognem 
lubavi Tvoje srce moje ter z ove goruče pro- 
ti Tebe lIubavi, kruto se žalujem da sem 
Tebe dobrotu nepriseznu i (kad) da vredila. 
Odurjavam se i slejdne sega živlejna mega 
gree i mrzim na jne več neg na nikakovo 
drugo zlo. A da bi včiniti mogla da Te nig- 
dar vredila nebi. Obetam da se oču od vez- 
da po milošče Tve od sakoga grea habati i 
čuvati i rajše vmreti nek Tebe najvekše do- 
bro z kojem greom najmre pak ze smrtnem 
vrediti. Za se pak včijnene oču se po 
milošče Tvoje spovedati i dostojnu pokoru 
včiniti. Anda smiluj mi se o semoguči moj 
Jezuš i budete mi napomoč milostivna 
Marija i sveti Jožef Amen. 


Hodi Duv Sveti 


Hodi Duv Sveti trejta Božajnska prilika 
duše naše posvetitel i sega dobra nadelitel. 
Nadevni pameti naše, z ognem lubavi svoje 
zažgi srca naša da sveti Evangelium i na- 
vuk krščajnski moremu dobro razmeti, za- 
pametiti, obvršavati i obvršavajuč duše 


svoje zveličiti. Po Jezušu Kristušu Gosponu 
našemu Amen. 


Sveta Meša je nekrvno žrtvuvajne Novoga 
Zakona, večnega spomenka ku je sam 
Jezuš za nas dovršil. 

V četvrtek na spominek smrtne stiske 
Jezuševe. Na gore Olikove zdiavam gliboko 
i turovno se prežalosna duša moja nu Otec 
moj nebeski naj se spuni vola Tvoja. Jangel 
Gosponov objači mega krvnem potom 
oblejanog Otkupitela a ja trepim ar preveli- 
ka žalost zaimle srce moje. Žuvke suze 
prelevaju moje oči. Mega Zveličitela batvo- 
ri Jangel sveti na pregorku muku za nas 
duše krščajnske. Moli Otec naš... 


Na spominek smrti Jezuševe v petek. Nu ti 
Jezuš vmira respet med dvemi razbojniki 
na križu. Negvo presveto lice ranami op- 
sipano preblede. Preleva Gospon svoju 
neprecejnenu krv za grej sveta. Budi nam 
pozdravlen dobrostiven Otkupitel naš. Z 
najvekšum žalostjum lubim Tvoje svete 
rane i vujne se zakrivam preslatki Jezuš. 
Blagoslovi mene milostiven da pobožno 
živim i blaženo mernem za volu Tvoje 
Presvete Ran. Jezuš smiluj se nam. 


Poštujem Te sem srcem o presveta Marija 
zvrh se jangelov i svecev na nebese, ar si 
čerka Višnega Gospona, ar si mati jedinoga 
Sina Gospona našega Jezuša Kristuša, ar si 
zaručnica Duva Svetoga. O Marija moli 
navek i na skrajdnu (vuru) čas Bogeka za 
nas. Amen. 


Opčinska spoved 


Spovedam se Ocu Bogu vsemogučenomu 
Blažene Marie segdar Device, Blaženomu 
Mialu  arkanđelu, Blaženomu Ivanu 
Krstitelu svetem japoštolom Petru i Pavlu 
sem svecem i svetičicam Božem i Tebe 
Otec duovni ar sem kruto pregrešila 
mišlejnem, govorejnem i činejnem, zato 
velim, moj grej, moj grej, moj preveliki 
grej. Zato prosim Blaženu Mariju segdar 
Devicu, blaženoga Miala arkanđela, blaže- 
noga Ivana Krstitela, svete japoštole Petra i 
Pavla, se svece i svetičice Bože i Tebe Otec 
du'ovni da se molite za me Gospona Boge- 
ka našega. Amen. 


Požaluvajne 


Za ve i za se druge greje moje znane i 
neznane, lastovite i tuđe žalujem se kruto 


* Mnogi su starci znali napred od sake nedele sv. Evangelinm povedati napamet 

Mama sa sinekom koji “lubi Bogeka". Dora Žu- 
petić sa svojim malim Brankom. “Domaći stolec 
pred pristoškom", roba jednostavna, domaća, 
vrlo uredna. Lijepo se vidi “rožničana rubača". 
Na glavi “svilni rubec", Spremila se “k Meši" i 
pred odlazak još jednom miluje svojeg “naj- 
mlajšega". (Snimio Vojko 1937) 


kaj sem Tebe Bogek moj ikad vredil. Odur- 
javam se i slejdne sega živlejna mega, gre- 
ja, mrzim, naj neg več ijakovo drugo zlo. A, 
da ne bi nigdar to včiniti mogel vrediti 
Tebe. Rajši vmreti neg Tebe najvekše dobro 
vrediti, Bog moj. Milostiva Marija, sveti 
Jožef pomozete Amen. 


Molitva za prijatela i neprijatela 


Preporučam o dobri Bogek vezda i segdar 
Tebi telo i dušicu sluge Tvega... žitek i smrt 
negovu, da se po kreposti Tvega blagoslova 
ojzde negvi puti i steze po Tebi ramnaju i 
da od se svoje neprijatelov videče i ne- 
videče, na duše i telcu opčuvan i obrajnen 
segdar ostane. Po Jezušu Kristušu našem 
Gosponu i Zveličitelu Amen. 

O presveto Telo blagoslovi se nas i posveti 
ono telo ko te bu prijelo. 


Z glibine... 


Z glibine sem kričal Tebi Gospon: 

Gospon posluni glas moj 

Poslušna naj budu vuva Tvoja 

Na glas prošne moje 

Če buš hudobe zadržaval 

Gospon Gospon do “oče obstati? 

Ar je pri Tebi pomiluvajne i poradi pravice 
Tvoje 


 Čekal jesem Tebe Gospon 


Čeka duša moja polek reči Negove 
Vufala se duša moja v Gospona 

Od ranoga zkoznuvajna tem do noči 

Naj se vufa Izrael v Gospona 

Ar je pri Gosponu milošča 

I otkuplejne je pri jnem obilato 

I On oče odkupiti Izraela 

Od se krivic negove 

Pokoj vekuvečni daruj nam Gospon 

I svetlost vekuvečna naj jem sveti. Amen. 


Spominaj se vezda... 


Spominaj se vezda o krščeni človek 
Doklam živeš gustokrat 

Od smrtnoga časa od sujdnega dana 
Od računa davajna 

Peklenskoga ogna, nebeskoga raja 
Vekuvečnoga blaženstva. 

Vpasti ti je vlehku dojti ti je na skok 
De ti je smrt zasela: denes? Zutra? 
Rano? Večer? Da Božja bu vola. 

Ne moreš je vujti, ne moreš je rečjum 
Niti mitom vkaniti. 

Vu čem te smrt najde v tom te Bog opita 
Ina veke odsudi 

Ni jedne ti vure zarad pokore nigdar 
Več ne posudi. 

Ce te v gre'u najde v pekel ti prisudi 
A nebo ti odsudi. 

Ne bude te ondek blago ni gospodstvo 
Pred Sucem spričavalo. 

Samo dobro delo če ga ne pogubiš 

Bu te zagovarjalo. 

Zvuna dobra delca, kaj si godek imel 
Bude na te kričalo 

"Nijeden ne more zlum smrtju vmreti 
Koj ozde pravično žive. 

Kruto redko krat on dobro vmira 


Originalni tip stare turopoljske žene. Spremala 

se “k Meši". Starinsko “opleče" od domaćega | 
platna. “Rubec" na glavi “delenasti", “kupovni“ 
od tanke i fine vune. U rukama drži “rupčec", 


(Snimio Vojko 1935) 


Koj ojzde grešno žive" tak do reči 

Vjene svoje knige sveti Augustin piše. 
Zviše toga pismo je svetoga Jeronima: 

“Da ne more človek i ovde imeti 

I tam gore blaženstva da je nemoguče 

V dobro nebesko z dobra prejti zemel- 
skoga“. 

“Kaj hasni človeku sega sveta blaga" 
Gospon Jezuš veli če dušu pogubi 

Ter nebo zgubi. Bole bi mu bilo da se ne 
rodil 

Komu je v pekel dojti. 

Spominaj se anda o krščani človek 

Doklam si zdrav gusto krat 

Da ti je vmreti i s tvojega žitka Bogu račun 
dati. 

Fala budi Bogu gore na visine 

A ludem mir na zemle 

Koji na svoju dušu dobru pasku nose 

Koj se Boga boje i ne gre'e mrze 

Ter segdar dobro delaju. Amen. 


Poslušajte si nudi... 


Poslušajte si ludi vbogi i bogati 
Kak imate Bože zapovedi razmeti 
Koje jeste se dužni i znati i razmeti 
I obržavati neprestance do smrti 

Če Bože Kralevstvo očete imeti. 
Slobono je i dobro Svece zazvati 

I ni'ove kipe segde poštuvati 

Vujne gusto z očimi kak v knige gledeti 
Ter premištavati kak su živeli 

I kak je nam potrebno ne nasleduvati. 
Poštuj Oce Duovne tve duše Pastire 
Oni budu Kristušu težek račun davali 
Za svoje ovčice. 


Klajnam Ti se... 


Klajnam Ti se o presveto Telo Jezuševo 
Ja sem Tvoj živ i mrtev. 

Klajnam ti se o presveta Krvi Jezuševa 
Tvoj sem živ i mrtev. 

Operi gree moje osnaži dušu moju. 


Ove moje molitvice... 


Ove moje male molitvice 

Ce su i kratke 

Da bi bile lublene 

I mojem jangelku čuvaru 

I prijetne pri Očku Bogu nebeskomu. 


A svet, svet... 


A svet svet 

Presveto Telo Jezuševo 
Duše moje za ranu dano 
A svet svet 

Presveta Krvi Jezuša 
Duše moje za pilo dana. 


Sveta mlada nedela 


Sveta mlada nedela(ica) 
Ku mi ludi fale 
Jangeli na nebu 


I ves dvor nebeski. 
Amen. 


Pozdravleno budi... 


Pozdravleno budi telo Jezuša 
Pozdravlena budi i krv Jezuša 
O presveto telo Jezuša 

Po Tebe se saka zveliči duša. 


Jezuš stal se 


Jezuš stal se na nebese 
Nebesa se otvarjala 
Jangeli se poklajnali 
Sveto nebo nosili. Amen. 


Hodi Duv Sveti... 


Hodi Duv Sveti pamet resveti 
Reč Božu dej razmeti 

Dej stvorejnu Bože svomu 

Po putu oditi pravomu 

K Tebe Bogu dojti svomu 


Duša Jezuškova 


Duša Jezuškova posvetime! 

Telo Jezuškovo zveličime 

Krvi Kristuševa opojme 

Vodica spod rebre Kristuševa operime 
Muka Kristuševa okrepi me 

I smrt Jezuškova obatri mene 

O dobri Jezuš posluni me 

Med rane Tvoje položi me 

Od Tebe rezlučiti ne prepustime 
Od neprijatelov brani mene 
Polek Svete svoje nastanime 

De Te ž nemi skup falim i dičim 
Na se veke vekuvečne. Amen. 


Litanije 


Litanije od Muhe Kristuševe 


Gospon 

Kristuš 

Gospon 

Otec Bog nebeski 

Sin Bog Otkupitel sveta 

Sveti Duv Bog 

Sveto Trojstvo jen Bog 

Jezuš za trideset srebrne prodani 
Jezuš po nevernom Judašu prodani 


Jezuš na smrtne muke krvavem potom polejani 
Jezuš kod razbojnik vlovleni i povezani 

Jezuš pred poglavnikom Judeškim v lice vudreni 
Jezuš v Kajfaševe iže od Petra trikrat zatajeni 


Jezuš pred Pilatušom krivo tuženi 


Jezuš po Jeruzalemu gradu na obšanost restezani 

Smiluj se nam (meni) 


Jezuš od Herodeša osmejani Smiluj se nam (meni) 
Jezuš belum svitum na rogajne oblečeni : 

Jezuš k stupu privezani < 

Jezuš nemilostivno i strašno bičuvani . 

Jezuš sramotno popluvani “ 

Jezuš z oštrem trjnem korujneni s 

Jezuš Judašem kral na smeh prezvani " 

Jezuš od pet do glave ves zrajneni 
Jezuš na smrt obsujeni . 
Jezuš pod teškem križem restezani . 
Jezuš kod ovčica na smrt popelani š 
Jezuš z oštri čavli na križ prikovani , 
Jezuš med dvemi razbojniki respeti 2 
Jezuš na križu glasnovito opsuvani 9 
Jezuš z čemerom i octom napojeni u 
Jezuš koj si v strašne muke glavu nagnul i Dušicu spustil 5 
Jezuš po smrti v prsa uboden 2 
Jezuš po prijatele, v Majke tužne naručaj položeni 
Jezuš po Marije žalosne suzami oplakani . 
Jezuš v novi grobek zrezani zakopani 


Milostivi budi Oprosti mi Jezuš 
Milostivi budi Posluni me Jezuš 
Od hude, nagle i nepripravne smrti Oslobodi me Jezuš 


Od skušavajna nečistaka na smrtne vure . 
Od greja i vekuvečne smrti , 
Po Tvoje britke muke 4 
Cez pet krvave ran Tvoje * 
Cez krv Tvoju prelejanu 3 


(Ja) Mi grešniki Prosimo Te posluni(me) nas 
Da pobožno Tvoje muke 

i smrti spominajne v mene obdržiš 

Da mi na smrtne vure pravdene pokore 
milošču i dara ne skratiš : 
Da me v nošejnu križa Tvega objačiš ? 


Jajnec Boži ki vzimaš gre'e sveta Oprosti (mi) nam, Jezuš 
Jajnec Boži ki uzimaš gre'e sveta Posluni (me) nas, Jezuš 
Jajnec Boži ki vzimaš gre'e sveta Smiluj (mi) nam se, Jezuš 


Kristuš (čuj nas) posluni nas 
Kristuš smiluj se nam 
Gospon smiluj se nam 


Molemo 

Gospon Jezuš Kristuš Zveličitel sveta za nas respeti ponizno Ti se molimo za Tvoju svetu 
muku i smrt koju si za naše i sega sveta otkuplejne na križu podjel. Smiluj se i včini da z 
ovoga sveta v Tve milošče srečno preminemu. Koj živeš i kraluješ z Ocem i Duvom 
Svetem, Bog jedini, na se veke Amen. 

Si Boži Sveci i Svetice i moj sveti zagovornik po imenu... molete za me i pomozete mi na 
moje skrajdne vure. Amen. 

Jezuš Zveličitel moj smiluj mi se 

Marija Mati Boža moli za me 

Tvoje svete ruke Gospon Jezuš Kristuš preporučam dušu svoju i telce svoje Bog moj i 
Gospon moj i se dobro moje. Verujem vu Te, vufam se vu Te, lubim Te ze sega srca svega. 
Otec i Sin i Sveti Duv, odičeno sveto Trojstvo, početek moj, konec moj i moja vekovečnost. 
Amen. 

Molitve Isusu i Sv. Križu 


“Križno drevo“" na raskrižju blizu kurije pl. 
Bedeković u svom zimskom ruhu (Snimio 
Vojko 1937) 


Jezuš sveti... Obrni se Gospon obrni 

Lica od nas svega ne odvrni 
Serdu Tvoju od nas se odvrni 
I milošću Tvoju nam povrni. 
Božja Mati Devica Marija. 

I sa druga nebeska družina 
Vezda za nas grešnike molete 
I milošću Božu nam dobete. 
Fala budi Ocu nebeskomu 

I Jezušu Sinu negovomu 
Dika budi i Duvu Svetomu 


Jezuš sveti 

Na križu respeti 

Tebe se klajnamo 

Tebe falimu 

Po Tve Muke prežuvke 
Rada bi se zveličiti. 
Amen. 


Stoj, stoj, Spasitel... 


Stoj Stoj Spasitel Z Ocem Sinum jedinomu Bogu. 
Sin Device Marije 
Hodi sim Boži Sin Vidiš Otkupitel... 


Slatko ime Jezuš Kristuš. 


Ja verujem v rane Tvoje Vidiš Otkupitel moje rane nuterne, 


: 7 : Kak me na zlo vleče pohabno želejne 
Da ne zabim gre'je svoje. : s : 
Kaj sem grešnica zagrešila ' .. ma o ici ina su hudobu 
z danka do danka oje zvajnsko čutejne. 
Zagovori me Mati Marija Denes petek peti den... 


Slatko ime Jezuš i Marija Amen Denes petek peti den 


A Jezušev mučen den. 


Jezuš Kristuš... < SL keba 
Jezuš mučen i rajnen 


Jezuš Kristuš zmožnoga Boga Sin Na križ drevca postavlen 
Koj si za nas na križ respet bil Negve rane svete 

Ter si Oca Boga serdu vtažil Velike i male 

I milošču negovu nam dobil, S krvju su oblete 

Smiluj se Ti smiluj se nad nami. Vstani stani Marija. 

Kokotek zapeval 

Marija zadremala 

"Vstani stani Marija" 
Krikni vikni: "Marija" 

V protuletni denek 

Sam Te (Sinek) Jezuš zove 
Krvca mu teče 

Ze svetog obraza 

Judaši su prešli 

Tvega Sinka vlovili 

Pelali ga na gorju 

Na gorju Kalvariju 

Tu ga jesu mučili 

Na križ su ga respeli 
Svetu krvcu pustili 
Jangeli je preimlu 

V kaličke ju mečeju 

V sveto nebo nosiju 
Marije se klajnaju. Amen. 


Pojdimo duša... 


Pojdimo duša na Boži put 
Na Boži put za Jezušom 
Za Jezušom na goru 
Na goru visoku 
Tam buš videla duša ti 
Kaj Jezuš za nas se trpi 
Za volu naše gre'ov 
Na križu respet je. 
A sveti križ živlejne luč 


A sveti križ nebeski kluč. 


Sinko de si bil... 


"Sinko sinko de si bil" 

"Bil sem tam de svet se sveti 
Lude jesem navučaval 

Kaj me budu falili, dičili 

I po smrti zveličili." 

Ki to more zreči 

Jutrum i večerum 

Dušicu bu zveličal 

Očku i matere 

I samomu sebe. 


Išle jesu tri device... 


Išle jesu tri device 

Saka nosi tri svečice 
Med sobum se spominale 
Ka de bude prebivale. 
Tu jem bilo dano stati 
Pred svetoga Petra vrati 
Sveti Peter poglavnik 
Sem dušicam pomočnik 
Tu jem kaže pravi put 
Kud Marija klecala 

Bele ruke mivala 

Cašicu nalevala 

Cašica je jeknula 

Po sem svetu žveknula 
To Judaši začuli 

Nit su jeli ni spali 

Suncu zajti ne dali 
Jezuša su iskali 

Pilatušu pelali 

Trnemi korunili 

S križem teškem tirali 
Za jnem negva sveta Mati 
Tekom teče vikum viče 
Plakum plače: 

"Počkaj mene mili Sinko 
Pomorem Ti križa nosit 
Po tom borku i kamenku" 
Veli Jezuš Majke svoje 
Poslušajte se dušice: 

"O Marija Mati sveta 
Več' me peku suze Tvoje 
Neg se teške rane moje." 
Amen. 


Dober vam večer gospodar... 


Dober vam večer gospodar 
Na mladom letu veselimu se 
Sinku Jezušu poklonimu se. 
Na hiže vam zelejne 

V hiže nam veselje. 

Daj Bog i mila Marija. Amen. 


Budi Bogek z nami... 


Budi Bogek z nami semi 
I znašemi dušami. 

Molitve Majci Božjoj 

“Angelsko pozdravlejne" u zadružnoj hiži. Mole svi koji su taj čas u 
kuci. (Foto-rekonstrukcija, snimio Vojko 1936) 


Marija Mati... To ni bil tič papič 

Neg to bil jangel Gabriel 
Svetem glasom svete cirkve 
Zdrava budi Marija 

Mati Sinka Božega - Amen. 


Marija Mati milosti 
Mati milosrdnosti 

Od neprijatela nas brani 
Vuz nas na smrti stani 
Jezuš Marija Jožef 
Imena premila 
Popelajte dušicu moju v raj nebeski. Amen. — Jezuš hodi po nebu 

De se duše vesele 

Zdrava budi... Marija po zemle 

Krileč vičuč proseč moleč: 
"Predragi moj Sinek 

Dej Ti meni onu čast 

Ku je Tebe Bogek dal 

Bog je Tebe kluče dal 

Da se pole pojavi 

Zlatne late popusti". 

Pri Bogu su gostotki 

Kakvi jesu gostotki? 

Tri Boži jangelki 
.Kaj prose od Boga? 

Tri Bože milosti: 

Veru, vufajne, lubav; 

Ke nas čuvaju i braniju 

Od veka do veka 

I sam Jezuš z Marijum doveka. Amen. 


Jezuš hodi po nebu 


Zdrava budi o Marija 
Cista ponizna Devica 

Cer Boža, Zaručnica, 
Službenica, i Zrodica 
Blagoslovlena jesi Ti 

Z med svega sveta ženami 
Ka si mati zmed materami 
Devica zmed devicami 
Moli za nas nepokorne 
Grešnike pretrdokorne 
Da nas Sin Tvoj neodvrže 
Na peklensko dno ne vrže 
Moli vezda i v(pregorki) 
Smrti naše skrajdne vuri. 


Zletel je tič... 


Zletel je tič papič Na brežajnčecu cirkvica... 
Od stanka do stanka 
Z gaja tem do kraja 
De Marija v hižice 
Reč Božu čekala 


Na brežajnčecu cirkvica 
Svečicami ograjena 
Svetem kajem nakajena 

Nutrek Marijica kleči 
Sve joj srčece leči 

I svete suzice roji (žufke) 
I svete prste lomi 

Za nas Bogeka moli 
Sveti Peter Mešu služi 
Mikula mu odgovarja 
Milo pita sveti Petro 

O Marija zakaj klečiš 

I svetom srčecu lečiš 

I svete suzice rojiš 

I svete prste lomiš 
Preverno Bogeka moliš 
O moj Petro moj Mikula 
Kak ja nebi klečala 

I svem srcu lečala 

I suze svoje rojila 

I prste svoje lomila 
Verno Bogeka molila 
Em je ovo trejti denek 
Kaj nis Sinka videla 
Sinka svega Jezuša 
Milo veli sveti Peter 
Veseli se o Marija 
Videla buš sinka svega 
Med nas bude taki došel 
A pak veli Marija 

De bi se mogel tak 

Jen grešnik znajti 

Ki bi ovak molil 

Saki petek po pet krat 
Iv sobotu po tri krat 
Inedelu v jutrece 
Opčuval bi tri dušice 
Od peklenske muk 
Prvu dušu očkovu 
Drugu dušu majkinu 
Trejtu dušu sam svoju 
Nit se nebi bojal 
Vognu pogoreti 

Ni vodice potopiti 


Ni z ovoga grešnoga sveta odijti. Amen. 


Sveta Marija... 


Sveta Marija prava Mati Boža 
Gospa Jangelska Kralica nebeska 
Vu se zemelske teškoča obramba 
Naša nebeska 

Moli ti za nas grešnike nevolne 
Preporučaj nas sine nepokorne 
Zagovori nas pred Bogom srditem 
Sluge neverne : 

Moli i prosi segdar prez prestanka 
Da ne zgubimu vu nebu ostanka 
Ne ostavi nas nit v našem smrtnem 
Čašku Amen. 


Na polu je senčica... 


Na polu je senčica 
V senčice je zlaten stol 
Nakol' stola klupčica 


Na klupčice Marija “a. 
V krilu si nuna Sineka 

Jezušek ima jabuku 

Potoči Jezušek jabuku 

Da bi nam pole rodilo 
Zotum zlatnum šenicum 

S kum se rane dušice 
Potoči Jezušek jabuku 

V naše vinske gorice 

Da bi nam gora rodila 

Z onum vinskum jagodom 
S kom se služe mešice 

Na Božem stolu 

Pod Božem krovom 

S kum se krepe dušice 
Potoči Jezušek jabuku 

V saku ižicu v naše selo 
Naše je selo zdravo veselo 
K Meše hodilo Boga molilo 
Da bi nam puno dečice bilo 
Da bi nam zdravo veselo bilo. 


O Mati Marija... 


O Mati Marija 
Svetla Denica 
Moli Bogeka za nas. 


Na proščejne skupa (na Bistru) 
Odhodek 


Po putu mira i sreče naj nas vodi svemo- 
gučni i milostivni Bog, i jangel Rafajel nek 
nas sprevaja kaj se v miru zdravi i veseli 
nazopet povrnemu. 

Blagoslovlen Gospon Bog Izraelov ar poodi 
i odkupi narod svoj 

Srečen put dej nam Bog (Spasitel) naš 
Zveličitel. 

Pute svoje Gospon pokaži nam 

I steze nas svoje vuči 

O da bi se puti naši ramlali 

Vu obvršajnu zapovedi Tvoje 

Kaj je krivorjavo nek bu ravno 

O grambavi puti naj budu gladki 

Jangelom svojem zapovedal je Bog za te 
Kaj te čuvaju na sem putem tvojem 
Gospon z vami 

Iz duvom tvojem 

Dopuščaj molimu Te svemogučni Bože kaj 
družina Tvoja putem zveličejna hodi, na- 
vuk blaženoga Ivana Preteče nasleduje i 
tak srečno dojde k Onomu koga nazveščal 
Gosponu našemu Jezušu Kristušu koj s To- 
bom žive... 

Mir i blagoslov Boga semogučnoga + zišel 
zvrhu vas i ostal za navek. Amen! 

Pojdemu v miru 

V ime Gosponovo 


Dohodek 


Svemogučni vekovečni Bog, v Tve su ruka 
dani našega žitka: dej sluga svem dar mira 

ke si zdrave pripelal nazaj k segdašnem — Svetlost se pokaže s kipa van po cirkve 
delu kaj po Tve zaštite segurno živu. Po — Kateri taki vjutro včinil je iskati 


Kristušu Gosponu našemu. Amen. Mir... I da su ga van znesli taki se počela 
Tu čuda činiti z mnogemi grešniki. 
Poslušajte verno čuda prevelika Falu dejmo mi Marije Majke naše 


Od onoga kipa Device Marije. 

Po stravu strašne je turske sile L 

V zemlu pokopan kade beše skrit. Cez dese- 
tero let 

Nit človek nijeden za jnega ne znaše 

Ali Bog z Marijum kipa v zemlu skrita 

Prez vredna poskriva ne hotel imeti 

Zato jenu večer du*ovnom Pastiru 


Svi su je zvali “Stara Šabanka". Živjela je u 
Petrovini, ali je redovito dolazila “k Meši 
na Lomicu*". Godine 1941., još potpuno bis- 
tra, imala je sto godina. O njoj je brinula 
osamdesetogodišnja “čerka" Juda. Na pi- 
tanje: “Mamico, a kaj delate po celi denek?" 
milo se smiješi: “A, dečica, kud god hodim z 
Bogekom se spominam!"... Veselo nas is- 
prača: “Dečica, Bog z vami!" (Snimio Voj- 
ho 1941) 


Zmolila sem čiselce 


Zmolila sem čiselce 

Za dušu i telce 

Zazvala sem Devicu: 
"Primli Mati Marija 
Primli čislo rožicu 
Okoruni mi dušicu 

Za teru je Sinek Tvoj 
Podnesel pregorku muku 
I položil žitek svoj 

Na križnomu drevcu 

Naj plakati Marija 
Oplakati oču svoju zloču 
Da ne zabim Sinka Tvega 
Ni zveličejna svega navek veka. 
Amen." 


Milostivne za velike niz milošče 
Ka čini po vsem svetu 

I ojzdek takoj v Bistrice 

Pri tom svojem čudnom kipu 
Kam dohaja vnogi zagovornik. 


(Z knige od “Majke Bože Bistričke" 1688 G.) 

Pokora, pokora... 


Pokora, pokora, pokora 
Zrekla je mati Marija 

irum z rukum kazala 
Deklicu poniznu dragala 
S prstum križec potegni 
Grešnu zemlicu polubi 
Sveta hudoga čuvaj se 
Segdar k mene obrni se 
Casa buš sveta trpela 
Za navek vuz me prebivala 
Ja sem Devica prečista 
Prez greja prvog prijeta 
Falen budi Otec i Jezuš Sin 


Presveto Trojstvo Duv Sveti ž nem. 


Amen. 


Cašćenje svetaca 


Sveta Barbara... 


Sveta Barbara 

Devica mučenica 
Ježuškova zaručnica 
Prosimu Te moči i jakosti 
Od prelublenoga Jezuša 
Za krvave rane 

Za rumenu krv 

Ku je Jezuš spuščal 

Na križnomu drevcu 

Da nam nedaš mreti 
Prez Tela Božega 

Telo Bože narani nas 
Krvi Boža napoji nas 
Spod rebra vodica 

Operi nam telce i dušicu 
Za srebernu molitvicu 
Mudrosti premudrosti 
Zarkosti prežarkosti 
Svetlosti presvetlosti. 
(Ki bi ovu malu 
Molitvicu zmolil 

Jutrum i večerum 
Dvaput na klečeč 

Triput na stoječ 

Bi mu bile zveličene 

Tri dušice: 

Očkova, majkina 

I nega samoga trejtega. Amen.) 


Sveta Barbara... 


Sveta Barbara, dobre srečne smrti zagovor- 
nica, ponizno Te prosimo za nu lubav s 
kojum Te po'odil v temnice Jezušek predra- 
gi, Tvoj zaručnik, s krvi tve rumene teru si 
prelejala za veru negovu, prosimu Te da z 
ovoga sveta srečno preminemu. Amen. 

"Ko vo zmoli jutrum 

I večerum 

Te dobiva Boži stan 

De prebiva Jezuš sam 

Ze svojum svetum Materum 

Blaženum Devicum Marijum. 


Budi z nami... 


Budi z nami sveti križ i zagovor 
Svetoga Ivana Krstitela 
Koj' je krstil Bogeka i nas po jnem. Amen. 


Sveta Katarena... 


Sveta Katarena 
Roža ružmarena 
SŠibum šibovana 
Bičem bičuvana 
Na kolo je vita 


Jangelek ju pita: 
"Sveta Katarena 

Jel' ti muka draga"? 
"Kak mi nebi bila 

To mi krvca kaple 

Z desnoga reberca 
Al me više boli 

Za Mariju i Sinka 
Zidovi ga lovili 
Pregorko ga mučili 
Sveta krvca kapala 
Za nas grešne lude 
Jangeli je preimlu 
Kak i ovu preimlu 
Na pesnice pišu 

V sveto nebo nosiju 
Tam je blagoslavlaju 
Svetu Mešu dvoriju. Amen." 


Sveta Kata... 


Sveta Kata Boga moli 
Za putnike za grešnike 
Za domare za čuvare. 


Sveta Magdalena... 


Sveta Magdalena 
Prevelika grešnica 
Boža pokornica 

Jezuša molila 

Suzami polevala 

Z lasmi ga brisala 
Jezuš je je oprostil 

Z velike milošče 

Tak Jezušek dragi 
Budi mene blagi 
Oprosti ti mene 

Kak i Magdalene 

Da bi Tebe falila 

Z greom ne žalostila 
Da mi budeš napomoč 
Saki denek saku noč 
Da me greov opčuvaš 
Navek z menum ostaneš. 
Amen. 


Mijal moj... 

Mijal moj Mijal 
Dušica moja 
Vagni mi dušicu 
Prvič ju vagne 
Levi kraj zmavne 
Mijal moj Mijal 
Dušica moja 
Vagni mi dušicu 
Drugoč je vagne - 
Levi kraj zmavne. 

Mijal moj Mijal 
Dušica moja 

Vagni mi dušicu 
Trejtič ju vagne - 
Desni kraj zmavne. 
Amen. 


Oj sveti Mikula 


Oj sveti Mikula 
Rožica z raja 

Tebe se klajnaju 

Si jangelki z raja 

Ti si trem divojkam 
Tri dare daruval 
Daruj Ti i mene 

Oj sveti Mikula 
Jangelek Ti veli: 
"Vstani se vezdaj Mikula 
Pojdi dej* gora 
Odseči smogora 
Odseči bukvicu 
Naredi zipčicu 
Rodila bu Marija 
Sineka svega 
Zveličitela pravoga 
Jezuška dragoga. 
Amen." 


Večernje molitve 


Praunuk začuđeno motri: “Kaj to stara 
mamica govori?" (Uči ga moliti krunicu.) U 
Lomnici pojmovi o majci idu ovim redom: 
majka - mama; baka - mamica; prabaka - 
stara mamica; a o djeci: sin/čerka; nuhk/ 
/nuka; prenuk/prenuka (Snimio Vojko 
1937) 

Sveti Mikula 


A sveti Mikula 

Ti zvezdica z raja 
Pomozi i nami 
Ze sveta ovoga 
Do svetla onoga. 


Sveti Pavel 


Sveti Pavel pravi putnik 
Ki nam kaže prave pute 
Po vodice po toplice 

De Marija klecala 

Crne oči spirala 

Dušice napajala 

V Boži raj otpravlala. 
Amen. 


Sveti Peter 


Sveti Peter poglavnik 
Po jnem teče zelenik 
Po zelene travice 

I po tople vodice 
Obrni se Marija 
Sunčenomu ishodu 

I Božemu grobeku 

Na grobeku zelejne 
Budi Bogeku veselje. 
Amen. 


O moj mili jangelef... 


O moj mili jangelek 

Ti si mene na krst zval 

Ja glej tebe na pomoč 
Pomori mi ovu noč 

Da mi telce počine 

A dušica ne zgine 

Sveti Vid vidi nas 

Sveti križ križaj nas 

O Marija čuvaj nas. Amen. 


Jangel moj... (1) 


Jangel moj čuvar moj 
Dojdi k meni z večerka 
Buš me čuval do svetla 
Dotmar telce počine 

Da dušica ne zgine 
Nedaj mi Bog vmreti 
Prez Marije premile 
Prez Tela Božega 

Prez človeka krščenika 
Falen budi Jezuš i Marija 
Od veka do veka Amen. 


Jangel moj... (II) 


Jangel moj čuvar moj 

Koj me čuvaš po ves den 

Čuvaj mene po su nočcu 

Da mi telce počine 

I dušica ne zgine 

Prez dara Duva Svetoga 

A če zdravo vstanem 

Bogu falu dajem 

A če mrtva vstanem 

Bogu dušu dajem 

Primli mi ju prelubleni Jezuš moj 
Po moje skrajdne vurice 

I za vse veke vekvekoma. Amen. 


Jangel moj... (III) 


Jangel moj, 

Cuvar moj 

Bog je meni tebe dal 

Da mi čuvaš žitek moj 

I devovski ves pokoj Amen. 


Idemu spat... (1) 


Idemu spat Boga zvat 
I Mariju miluvat 
Miluvat vu' naj kraj. 
Vu naj kraj svetli raj 
De sam Jezuš Mešu služi 
Na vodicu na toplicu 
De Marija klecala 

Bele ruke mivala 

Crne oči spirala 

Žute lasi česala 

Kudek ž nemi zmavala 


Tudek slava padala 

Slava ide po nebu 

Križevača po zemli 

Križevača moleča 

Svetog Petra proseča 

Jangeli se poklajnaše 

Se nebo(jem) se otpiraše. Amen 


Idemu spat... (II) 


Idemu spat očka Bogeka zvat 
I Mariju pomoliti 

Marija je Boža mati 

Oče stati i pomoči 

Stani stani sinek moj 
Pomorem ti križa nesti 

Po manenku po kamenku 
Tak Marija sakog vpira 

Raj nebeski nam otpira 
Dober večer 

Falem budi Jezuš i mila Marija. 


Idemu spat... (III) 


Idemu spat Boga zvat 

Celu noč na pomoč 

Tam dole v zelen gore 

De šobani čreda pasu 

De Bogeka spoznavlaju. 

Beži beži huda stvar 

Ide Bog Samotrejt 

Budi nam sveti križ znamen. 
Amen, amen, amen. 


Bog pomozi... 


Bog pomozi lafku noč 
Sveti Iva na pomoč 

Sveti Vid vidi nas 

Otec nebeski ne ostavi nas. 
Amen! 


Dej nam Bogeh... 


Dej nam Bogek 

Srečno leči 

Zdravo vstati 

Z Božem mirum počivati. 


V ruke Tvoje 


V ruke Tvoje o premili Jezuš 

V ruke Tvoje o prelublena Marija 
Preporučam dušicu svoju 

Vezda i na čas smrti moje Amen 


Pomoz nam Bože... 


Pomoz nam Bože Marija 

S prvoga mraka večera 
Večer nam rosa padala 

Nu mi Marija gledala 

Z onoga dvora od Boga 

Od smilnoga Jezuša 
Pomozi nam Jezuš i Marija. 

Franc pl. Arbanas “Zbenašček" pobral je dečicu da po iži ne smetaju i 
otpelal je v štalu de su kojni. Tu, na toplom, uči ih moliti. (Snimio Voj- 
ho 1939) 


Sveti Boži Križ... 

Sveti Boži Križ 

Teri mene (dole) položiš 
Sveta Deva Marija 

Tera mene (gore) prebudiš 
Mili moj jangelek čuvar 
Molim te i prosim tebe 
Cuvaj me i brani 

Da mi telce počine 

A dušica ne zgine 

Prez Tela lublenoga Jezuška 


Z milostjum preodičeg Presvetog Trojstva. 


Amen. 


Z križem ležem 


Z križem ležem 

Z križem vstajem 

Križ me čuva do pol noči 

A Marija po pol noči 

Sam Jezuš od veka do veka Amen 
Si jangelki do svetuje 

Sam Bog višni do vekuje. 
Čuvaj nam Bogek družinicu 
I sveti Florijan ižicu 

I sveti Janton živinicu 

Otec nebeski čuvaj nas 
Sveta Barbara moli za nas 


Saka stvar... 


Saka stvar 
Na su stran 

Jedini Jezuš 
I Marija k nam. 


Na falu idiku... 


Na falu i diku Bogeku, Majke Bože, moje- 
mu jangelku čuvaru, ki je mene čuval i bra- 
nil ov* presveti denek i ovu presvetu nočcu 
od sakoga zla, od neprijatela tela i duše, od 
nagle i nepripravne smrti. Jezuš slatko ime 
Jezuš, Marija, sv. Jožef, sv. Barbara, sv. tri 
Krali, sv. Petro, si sveci i svetičice Bože doj- 
dete mi napamet i napomoć i na moju sk- 
rajnu vuricu da se bu moja dušica od telca 
rezlučevala, rezluči je Jezuš i Marija. Amen. 


S kem se porečeš... 


S kem se porečeš, taki žnem 
se pomiri, nazloba ne drži. 


Falen budi Jezuš Kristuš, mila Marija, sveto 


* križno drevce. Prekriži moje grešno telce. 


Jezuš Kristuš Nazarenski 


Mir i pokoj Boži naj prebiva med nami. 
Bog posluni. (Na noč) 
Molitva za srečni porod 


Bog ki si šakrament ižnoga zakona za 
reširejne ludskoga roda zastanovil poglej 
milostivno na mene službenicu svoju ka 


#2 


zapovesti i odredba Tvoje  pokorna 
priređuvam se dete ko si mi daruval znesti 
na svet. Saka je porodila v smrtne pogibeli. 
Budi mi na pomoč Otec Bog nebeski i daj 


mi kaj bi se srečno rešala deteca spod srca i 


Tebe falu dala od veselja kaj se pak zrodi 


čovek na svet. Amen. 


Molitve za pokojne 


Mali Jožek, dijete bez mame, kraj starinskog 
“raspela*". Na pitanje: “A de ti je mama?" od- 
govarao bi: “Moja mama je pri Bogeku!" (Sni- 
mio Vojho 1940) 


Pomozete Boži Sveci jangeli nebeski, prim- 
lete dušu negovu ter je zanesete pred lice 
Boga semogučenoga. 

Amen. 


Molemo! 


Preporučamo Ti Gospon dušicu sluge 
Tvega... da ki je vmrl ovomu svetu Tebi 
žive, i za gree ke je po slaboče človečje ozde 
včinil da obilno milošču pri Tebi najde po 
Jezušu Kristušu našem Gosponu. Amen. 


Bože blagoslovi nas se i ovu dušicu ke smu 
mrtvo telce položili v mater zemlicu da ju 
dragi Bog primle v sveto i naseli med one 
verne dušice tere se vesele v dike nebeske z 
Ocem, Sinom i Duvom Svetem (Amen).Iz 
nami sem skupa. 


Preminule dušice dej vam Bogek mir i 
pokoj i v Božem miru počivati. 


IHS 


Falen budi Jezuš Kristuš. Dej jem Bogek 
mir i pokoj. 


Na zadušnice išli si sv. Meše i sv. Telu. Tri 
nedele se žalilo vuz ontar svečicami pod sv. 
Mešom. 


Pobožne reči 


Dečica draga. Bogek je dragi se za človeka 
stvoril, a človeka samo za sebe. 

Za decu, imaj je imaj kuliko ti je Bogek 
dragi dosudi. Sako bu svoj komačec kruva 
dobilo, samo si je Božega strava navči. 


Dotmar je Bogek dal živlejne dal bu i 
podelejne. 


Najte se dečica plakati i vi bute mrli. Roditi 
se i vmreti v suza mora. 


Dečica draga ne nas strav vmreti če bu 
korak grobeku korak Bogeku. 


Saki je svetec od sega samo ga treba po- 
moliti. 

O Bogek moj i pečina se pod Tve noga 
zmekšala, a srce človečje neče. 


Se mora jen put prenestati sama reč Boža 
nigdarek. 


Spodobno 


Nevenka pl. Stepanić, izraziti tip mlade Tu- 
ropoljke (snimio Tošo Dabac 1942) 


Na proščejna i gode v cirkve se je lubil 
križec pri ontaru i oko ontara išlo. 


Da mešnik ide k ontaru si su se zdigli koj 
na evangelije. 


Na ime “Jezuš" i “Marija" si su malko glavu 
naklajnali ali koj poklecali i rekli: Fala mui 
dika budi. 


Kak bi se moglo o proščejnu mešnika na- 
raniti i podvoriti ludi su se dogovorili i 
odredili da pedu po selu od iže do iže. I tak 
su navek dobili. 


Pastiri na paše ki su šteli krunicu moliti a 
čisla nisu imeli su si drvenu palicu zareza- 
vali na deset meste. 


Žene su križale svetem križom kruv prede 
neg se rezal, ogen začimajuč, jelo i tak se. 


Ki pole naseva dene škrlak na meju 
prekriži se, zagrabi semena i v križ ga resi- 
ta i veli: “Bog te prekriži aa. oo Da bi 
bilo rodno i plodno." Naseval z nasevača. 

Na kraju zemlu prstom prekrižil veleč: 
“Fala Bogu na otem kak bu više za otem i 
prekrižal se i molil i pokril se. 


Negda su ludi da su orali na sake glavice 
Boga pomolili. 


Na pisanice zdrapleju: IHS, MARIJA, ALLE- 
LUJA 


Tesari da ižu delaju negde zadelaju i križ 
od drenovine i sv. vodum poškrope. 


Če zvoni na podigajne odkriti se i križati a 


ki su bliže poklekneju. 


Da se vrata na večer zapreju, križa se s 
klučom, ali z rukom. 


Seme za nasevati sv. vodum poškropiti. 


Na Novo leto prede neg idu jest okolom 
stola klekneju i mole. 


Zajdni snop jena žnačica v zrak hiti i veli: 
Dej Bog tak visoku pogaču! 


Da se kruv v peč meče se reče: "Pomozi 
Bože. Prvi čestit i si drugi za jnem." 


Križati se prede mivajna. 
Prekriži Bože! (Jelo ide mimo) 


Rekli za pogaču da su je težakom donesli: 
"Dej Bog kuliko ovo leto široka tuliko k letu 
debela." 


Treja ovak ižu blagosloviti da se nečista sila 
po jne ne pomeče: 

"Prekriži nas dragi Bog nas i naše pokojne 
družine grobeke, našu ižu kam se shajamu, 
naše postele de si počivamu, naše pilo i jelo 
i se naše dobro delo. A v kakvo ime? V ime 
Oca i Sina i svetoga Duva. Amen." 


Falen budi Jezuš Kristuš i Marija mila. Po- 
mozi Bože. Dej nam Bog dober čas i dober 
pospeh. Če je rano da bi bilo zdravo, če je 
kesno da bi bilo pospešno. V inje Bože. (Na 
pola) 


Prazna zemlica ostala, puna Božeg dara 
dočkala. Bog dej i Marija mila. (V.jesen) 


Pred orajne se križ naredi pred voli s 
biščalom i za plugom za zatkom i veli: 
"Pomozi Bog i sveti Židor" (ili): 

"Bože pomozi tuliko puti kuliko je travice 
po zemle i listja na drevu." 


Na koncu: 
Fala Bogu i Majke Bože! 


Zazivi, pozdravi i želje 


Reče se na Novo leto: Bog dej celo leto zdra- 
vo i veselo da bi nam dukati dukali v i 
koj debele repe. 

Došlo nam je novo leto pomozi nas Bog! 


Dej nam Bog dober večer i Boži mir i bla- 
goslov. 


Očemo lublenoga Jezuša na pomoč zazvati. 


Budi jem napomoč Marija i sv. Jožef ki su 
prvi zaručniki. 


Pomozi Bože i jaka zdrava večer. 
Bog čuvaj i brani. 


Sv. Jana mamica Boža za nas moli vnuka 
svega Jezuša 


Sveti Tri Krali blažene jakosti. 

Bože pomozi i sreča priskoči. 

Bog posluvni! 

Kudek ja z ovem kajom tudek Gospon Bog 
svojum milošču i blagoslovom! 

Sveto mesto posveti me i pomozi me 

Tu budi Bog i Marija. Navek Amen. 

O Bogek moj Ti me z neba glediš. Ne vem i 


ne razmem kaj je ovo z menum. Resveti ti 
mene. 


IHS 


Delek svete mešice i blagoslova. Bog daj! 


Nečisti! Poteri ga Boža jakost, sveti križ i 
cirkveno kamejne (moći). 


Dej nam Bog pri te resce korosti. 

Te su mi rečice onak lublene i prisajene: 
"Božeg stvora krščenika, Božu dušicu no- 
sim. Pomozete mene i memu detecu o 
Jezuš, Mati Marija i sveti Jožef." 


Bog nas opčuvaj i brani i sveti Florijan i 
spasi dušice naše od vekuvečnoga ogna. 


Bogek nas oslobodi te napasti i nazlobosti. 


O Marija ja se Tebe zručam i preporučam v 
Tvoje svete ruke. 


V ime Jezuševo i svetoga Ivana ki je krstil 
Boga i mene. (S križem) 


Dej Ti Bogek naš mir i pokoj, raj nebeski i 
svetlost jangelsku. 

Na zvono: Pomozi Bože i reč Boža. 

A pomozi Otec i Sin i Duv Sveti i resveti 
pamet i sreču i zdravjice i pomozi slavno 
ime JEZUŠ. 


Budi nam Bog na pomoči v danu i v noči v 
sake sile i potreboči. 


Z Bogom! Srečno! 

Falem budi Jezuš i mila Marija lepi moj 
beli cvet vam se poklajna ves široki svet (V 
cirkve) 


Bog ti oprost, i tebe i mene i ne daj ti zla 
čez sebe nositi ni grešiti. 


Falen budi Jezuš Kristuš. Navek Amen. 
Dober večer Bog daj. I tebe. 


Falen Bog. Navek Bog fale vreden i Marija. 

Sreču Bog dej. Bog dej tebe sreču i zdravje. 

Kam če Bog da? Otkudek če Bog da? 

Za dete: Dej mu o Bog moj mir i pokoj, 
čuvaj mi ga o Mati Marija, brani ga dragi 
jangel čuvar, detešce moje drago. 

Dej ti Bog sreču i zdravlice kam se godek 
geneš i okreneš. 

Da bi Bog dal roda i ploda! (Želja) 

Zdravo jutro Bog dej. Bog dej i tebe. 


Nazdravje Bog dej, živeli Bog dej (Trkajuč 
peharce) 


Dej ti Bog zdravje. Dej ti Bog leže. 

Kam je bliže dej ti Bog brže. (Na samrti) 
Mir Boži z vami. Bog daj. 

Z Bogom dotmar se ne vidimo. 

Lafka noč. Bog z Marijum napomoč. 


Bog! Jezuš Kristuš! Fala mu i dika budi. (I 
Marija!) 


Falem budi Jezuš Kristuš i Marija iža Boža i 
—vrata nebeska. Došel sem te po'oditi i pom- 
oliti i svetu vodum poškropiti. 


Doje Boži? (Na vratima) 

Bog ti pomozi! Bog ti dej zdravje! (Da 
hkevne) 

Dej vam Bog, deklice, mlade snažne ju- 
nake. 

Bog ti dej dobro zdravje i (nam) pravičnu 
pamet. 


Fala Bogu i slava svetomu Evangeliumu. 


Fala! Fala Bogu i Marije (Uz dar) 
Fala Bogu i vam ki pitate, dobro! (Kak je?) 


Lepo zafalim Bogeku Očku nebeskomu i 
vam ki ste me sirotu nadelili. Bila z vami 
Marija Pomočnica i si sveci. (Bogec na vrati) 


Da se z doma otijde se reče: 

Domari gospodari dragi naši jangeli čuvari 
čuvajte nam i vezda našu ižu dotmar se v 
ime Bože povrnemo. 


Od trejte nedele v Korizmi nisu vino pili i 
jen pazil da ne pil nigdo. 


Gdar zvoni zvonar se mora k ontaru obrnuti. 


Zvonar: Stran zvoni ali križa - samo zvona 
na-cukava kak kučetki pod jen kraj samo 
vudiraju 

Za mrtveca: z jenem kučetkom pri zvonu 
tuče z rukom samo pod jen kraj (vekše zvo- 
no), zmenšem zvonom maše zvoneč. Na tri 
mava za muško, na dva za žensko, na jen 
za dete - jutro i večer. Zvoni koj veleč: duša 
neba, telo zemla. 

Za sv. Mešu: Tri put z vekšem zvonom, jen- 
put skupa, i z menšem zvonom. Tak i na 
podigajne z jednem (mejnem) 


Nedelu ni nigdar posta. 


Neobsluža se, po prepovedi svete Matere 
Cirkve, svadba, aliti svadbeno goščejne od 
prve nedele došestja do Tre kral i takaj,od 
pepelne srede,do prve nedele po Vuzmu. 


Da si polegneju večer, a nutrek je žena po 
porodu,nakadeti temjanom,pak da do i do- 
jde,lepo mu reči na obluk: Oprosti, če 
moreš,poveč,ovak smo vezda nakadeli! 


Če dete viče v sejne i muči se naj ga mati 
pobožno križa svetum vodum. Otec pak naj 
veže sakom detetu križec pod vrat ali pak 
malko temjana posvečenoga v krpice na prsa. 


Ovak reci ze šale: Mladi mesec pomladi ti 


mene kak i sam sebe, da tebe kačica grizne, 
mene glava zaboli. 


Znati se pred sako križno drevo pokleknuti 
i postati. 


Rekli su stari: Če nismu bili pri M.B. Bis- 
tričke pemu k sestrice M.B. Vukovinske. 


Pemu svetomu Roku i jenomu obroku. 


Navade 


Svetki i nedele 


Četrnaest sv. pomočnikov 

Sv. Šofija, devica i mučenica - Šofa - Sredu 
na Lomicu i veliki post 

Križevo 

Sv. Jela, devica i mučenica - Jelka, Jelica 

Sv. Medur biškup 

Navečerje Trojakov 

Trojaki 

Trojački pondelek 

Sv. Ivan Nepomucin 

Sv. Janton Padovanski 

Sv. Vid - Videk, Vidan - od oči 

Sv. Alojzije - Lojzek, Lojzič, Lojzina 

Srce Jezuševo 

Srce Marijino 

Sv. Ivan Krstitel - Ivič, Ivanec, Ivina, Ivek, 
Ivec 

Sv. Peter i Pavel apostoli - Petrek, Perica 

Pohođejne Marijino - ne žeti 

Sv. Margareta - ne žeti, ne seno sušiti, ni 
krmu voziti 

Sv. Ilija prorok - ne seno voziti 

Sv. Marija Magdalena 

Sv. Jakob apostol - Jakopec 

Sv. Jana - Janica, Janek, Janča - od poroda i 
smrti 

- od denes na deveti den na Bistru iti - 
Zaštitnik tkalcov 

Snežna Majka Boža 

Bože lice 

Sv. Lovra mučenik - Lovrek, Lovrinec - od 
zimice i trapavice 

Sv. Rok - od kužne bolešče 

Sv. Klara devica - Klarica - od krvotoka 

Velika Meša 

Sv. Bartol apostol - Bartolec - kojne oko cir- 
kve po zagovoru voditi 

Sv. Augustin biškup 

Glavosek Sv. Ivana Krstitela 

Sv. Rozalija - Roza, Roža, Rožica 

Mala meša - Majka Boža Trsna - v Dubranec 
k proščejnu iti 

Sv. Matej evangelist - Matič - grojzdje po- 
debirati 

Sv. Mihal arhkangel - Mihalec, Mihalinec 

Sv. Jeronim 

Sv. Angeli čuvari - ne presti 

Sv. Franciško Asiški 

Sv. Terezija - Rezica, Reza 

Sv. Luko evangelist - Lukič, Lukec 

Rafael arhangel 

Sv. Šimun i Juda apostoli - Šimec 

Sesvete - Prvi Božič 

Mrtvi god 

Sv. Karlo Boromejski, biškup - Karlek, 
Dragec, Karlina, Karlica 

Sv. Martin, biškup - Martinek 


Sv. (Gentruda) devica - Sv. Jadra 

Sv. Katarena devica i mučenica - Katica, 
Katalena, Katič Katek 

Sv. Jalžabeta - Jalžica, Jalža 

Klukovo (Ime Marijino) 

Sv. (Cecilija) Cila - ne presti 

Sv. Toma Akvilski 

Sv. Terezija od Maloga Jezuška 

Sv. Andraš apostol - Jandraš 

Sv. Frajno Kšaverski - Francek 

Sv. Barbara devica i mučenica - Bara, Bari- 
ca, Barek 

Sv. Mikula biškup - Mika, Mikek, Mikulec - 
ne presti ni tkati - zaštitnik ceha mli- 
narov 

Prečisto prijetje Marijino - Marica, Mara, 
Marenka, Marek 

Sv. Judita udovica - Juda, Judica, Judka - od 
krvotoka 

Sv. Lucija devica i mučenica - od oči - ne 

. šivati - Zaštitnik čižmarov 

Cakajne poroda Marijinoga 

Sv. Tomaš apostol - Tomec, Tomek 

Bajdnak 

Božič 

Sv. Štefan mučenik - Števa, Števan, Števek, 
Števica 

Sv. Ivan apostol - Janko, Jankek, Jankela 

Drobna dečica 

Sv. Tomaš biškup i mučenik 

Sv. David 

Sv. Silvester 

Ime Jezuševo 

Navečerje sv. Tre Kralov 

Sv. Tri Krali - Boltižar 

Sv. Pavel pustinjak - Pavec, Pavlek, Pavela 

Sv. Janton pustinjak - Jantonec od živine, 
nositi vu cirkvu po zagovoru jajca, sira, 
bunceka i tak 

Sv. Fabijan i Šebastijan - Fabec - od kuge i 
kolare - Zaštitnik kožarov 

Sv. Vincek vojnik i mučenik - Vinca - ne 
presti - trsje zarezavati i šrkopiti - doma 
nositi kitičke i vode je držati 

Sv. Neža devica i mučenica 

Zaruki Marijini 

Obrnejne sv. Pavla - Zaštitnik sambolcov 

Sv. Frajno Saleški, biškup - od glavobole 

Sv. Ivan Zlatousti - od vusnic i jezika - ne 
presti 

Sv. Ignac biškup i mučenik - Nacek 

Svečna Majka Boža 

Sv. Blaž biškup i mučenik - Blažek - od grla, 
jabuke nosili v cirkvu na blagoslov i 
grličali se 

Sv. Jagata devica i mučenica - Jaga, Jagica - 
od prsa 

Sv. Doroteja devica i mučenica - Dora, Dori- 
ca, Dorka 

Sv. Valentin biškup i mučenik - Valent, 
Valek - od padovice i krčov - ne presti - 
Zaštitnik kolarov 

Sv. Apolunija - od zubi 

Majka Boža Lurdska 

Sv. Matija apostol - Matek, Mata, Matijašec 

Sv. Grgur papa - Grga, Grgec 

40 mučenikov 

Sv. Jožef - Jožek, Joža, Jožica, Jožinec, Jožič, 
Jožina, Joško, Pepek 

Gabriel arhangel 

Majka Boža Sadovena 

Sedem žalosti - Žalosni petek 

Velika sreda 

Veliki četrtek 

Veliki petek 


Mlečna sobota 

Vuzem 

Vuzmeni pondelek 

Bela nedela - daju mladi jen drugomu 
pisanice - Prva lubav - Matkajne. 

Sv. Juraj vojnik i mučenik - Jurek, Jurko, 
Jurec, Jurič, Jurina, Jurinec, Jurica - 
Zaštitnik mesarov 

Sv. Marko evangelista - Markec, Markan - 
Blagoslov pola. Donese se s pola malo 
blagoslovlenog žitka. 

Sv. Filip i Jakob apostoli - Sejem slugov 

Sv. Florijan vojnik i mučenik - Furijan - 
Zaštitnik kovačov 

Sv. Židor ratar - Židorec 


